ЕМИР КУСТУРИЦА

A

кадемик Емир Кустурица рођен је 24. но­вем­­бра 1954. го­дине у Сарајеву. Филмску ре­­­жију завршио је на Филмској академији у Прагу. За своје кратке филмове наг­рађиван је још у сред­њој школи. Његов сту­дентски филм *Гер­ника*, сним­љен пре­ма но­вели Антонија Иса­ко­вића, побиједио је на Фестивалу сту­дентског фил­ма у Карловим Ва­­ри­­ма. Током сту­ди­ја режирао је и кратке фил­мо­ве *Један дио ис­ти­не* и *Је­сен*. По за­вршет­ку сту­дија 1978, ра­дио је у Теле­ви­зији Сара­јево. Његов филм *Невје*­*сте до­лазе* изаз­вао је доста кон­тро­верзи, а наред­ним фил­­мом *Бифе „Ти­та*­*ник”*, за­сно­ваним на при­чи Иве Андри­ћа, осво­јио је на­гра­ду за режију на на­цио­налном Телевизијском фестива­лу у Порто­рожу. Од 1981. до 1988. пре­да­вао је режију на Академији сценских умјетности у Са­ра­је­ву.

У дугометражној играној продукцији дебитовао је филмом *Сјећаш ли се Доли Бел?*, 1981. године. Овај филм награђен је „Златним лавом” на Филм­ском фестивалу у Bенецији, као најбољи дебитантски филм. Сљедећи филм, *Отац на службеном путу* (1985) освојио је „Златну палму” на Филмском фе­с­тивалу у Кану и номинацију за награду Америчке филмске академије „Оскар” за најбољи филм са неенглеског говорног подручја. Преткрај сни­ма­ња филма *Дом за вје­шање* у Македонији, чешки ре­ди­тељ Ми­лош Форман по­з­вао је Кустурицу да га замијени на Универзитету „Колумбија” у САД, гдје је филм за­вршен. Године 1989. награђен је за режију на Филм­ском фе­сти­валу у Кану и спе­ци­јалном наградом „Роберто Роселини”. По од­ласку из БиХ предавао је на Универзитету „Колумбија” у Њујорку. Један од ње­­гових ам­ери­чких студената, Дејвид Еткинс, показао му је сце­нарио из ко­јег је на­стао Кустуричин први филм на енглеском језику *Arizona Dream* (срп. *Сан о Аризони*). Филм је награђен „Сребрним медвједом” и по­себ­­ном наградом жирија на Филмском фестивалу у Берлину, 1993. го­дине. Исте године први пут је био члан жирија на Канском фести­валу, а 1999. био је пред­сједник жи­рија на Венецијанском филмском фести­валу. Наредни филм *Под­земље* (енгл. *Underground*) донио му је другу „Злат­ну пал­му” на Филм­ском фестивалу у Кану. Године 1998. на Вене­цијанском филм­ском фе­стивалу добио је „Сре­брног лава” за најбољу режију за филм *Црна мачка, бе­ли мачор*. Први његов филм приказан у XXI вијеку био је *Super 8 Stories* (*При­че супер осмице*), документарни филм који го­вори о бенду „Emir Kus­tu­ri­ca& The No Smoking Orchestra”. Након тог остварења, 2004. године, у био­с­ко­пи­ма се појавио филм *Живот је чудо*. Године 2005. био је предсједник жи­ри­ја на Канском филмском фестивалу. У париској опери Ба­сти­ља, 26. јуна 2007, пр­ви пут је изведена његова панк-опера *Време Цигана*, по мотивима фил­ма *Дом за вјешање*. Исте године додијељен му је орден Витез реда ум­јет­нос­ти и књижевности, највише француско признање у области кул­туре, а филм *Завет* премијерно је приказан на Канском филмском фестивалу. Филм *Марадона*, документарац о Ди­јегу Ар­манду Ма­радони, ре­жи­рао је 2008. године. У фил­му *Афера Фер­вел* Ку­сту­рица је глумио поручника КГБ-а, а у филму *Пеликан*, режисера Оливија Орлеа, играо је главну уло­г­у.

Добитник је европске награде за архитектуру „Филип Ротије” (2005) за изгра­ђено етно-село Дрвенград и награде коју тра­ди­цио­нал­но сваке треће го­дине до­дје­љује Фондација за архитектуру из Брисела. За на­ционалног амба­садора Уницефа у Србији изабран је 8. сеп­тем­бра 2007. го­дине. У Дрвенграду на Мо­крој гори, 14. јануара 2008, ос­новао је Међународни филмски и му­зички фестивал „Кустендорф”. Идејни је творац туристичко-културног про­јекта Андрићград у Вишеграду.

Његова аутобиографија, *Смрт је непровјерена гласина*, објављена је у Београду 2010, а књига *Сто јада* такође у Београду 2013. године.

Филмови које је режирао: *Герника* (1978); *Не­вје­с­те долазе* (1979); *Бифе „Титаник”* (1980); *Сјећаш ли се Доли Бел?* (1981); *Отац на службеном путу* (1985); *Дом за вјешање* (1988); *Arizona Dream* (1993); *Под­зем­ље* (1995); *Црна мач­ка, бели мачор* (1998); *„Super 8 Stories”* *(Приче су­пер ос­мице)* (2001); *Жи­­вот је чудо* (2004); *Завет* (2007); *Марадона* (2008); *Седам при­ја­теља Пан­­ча Виље и жена са шест прстију* (2011); *На млијечном путу* (2016).

За ино­­страног члана Академије наука и умјетности Републике Српске иза­бран је 9. децембра 2011. године.